Il-Prim Ministru Joseph Muscat qal li tweġiba tal-Kap tal-Oppoizzjoni l-bieraħ kienet waħda mimlija kontradizzjonijiet tant li n-nies ma jafux jekk Dr Busuttil huwiex favur jew kontra dan il-baġit. Dr Muscat qal li dan id-diskors kien fih ukoll sensiela ta’ żbalji fattwali u l-analiżi ekonomika li għamel kienet nieqsa minn analiżi ekonomika tajba. Barra minn hekk Dr Busuttil infexx f’insulti personali. Il-Prim Ministru se jkun qed iwieġeb għad-diskors ta’ Dr Busuttil illejla. Ftit tal-ħin wara li l-Kap tal-Oppoizzjoni temm id-diskors tiegħu fil-Parlament, Television Malta talab ir-reazzjoni tal-Prim Ministru. Il-Prim Ministru se jkun qed iwieġeb għad-diskors ta’ Dr Busuttil illejla. Stqarrija tal-Partit Labortista sejħet id-diskors tal-Kap tal-Oppożizzjoni “negattiv għall-aħħar” li fih spikkaw “il-kontradizzjonijiet”. Sadanittant, il-Ministeru tal-Enerġija u l-Konservazzjoni tal-Ilma qal li għall-kuntrajru ta’ dak li qal il-Kap tal-Oppożizzjoni, bir-roħs fil-kontijiet tad-dawl u l-ilma, il-konsumaturi xorta se jibqgħu jibbenefikaw mill-eko-riduzzjoni. Il-Ministeru jiċċara wkoll li  l-konsumaturi li jirċievu l- vouchers ukoll se jibqgħu jibbenefikaw minn dawn il- vouchers , apparti r-roħs fil-kontijiet, qalet stqarrija uffiċjali.